Spill med ukjent motiv

Spill med ukjent motiv er et norsk kriminalhørespill i seks episoder som gikk på NRK Radio i 1982. Stykket handler om amatørdetektiven Julia Tinnberg som arrangerer en opplevelsesaften for kriminalklubbens medlemmer. Klubbens medlemmer skjønner etter hvert at noe mer alvorlig er på ferde når de oppdager at et kunstig lik i en lyktestolpe har blir erstattet av en lapp med en uhyggelig beskjed. Rollen som Julia spilles av Ingerid Vardund. Stykket er skrevet av Edith Ranum og produsert av Radioteatret. Regien er ved Nils Nordberg.

Hørespillet ble utgitt på CD av NRK/Lydbokforlaget i 2006.

Handling
Kriminalklubben skal ha møte hjemme hos krimforfatter Julia Tinnberg den 11. desember - den såkalte Fandens fødselsdag. Medlemmene blir servert en dramatisk mottakelse: et «lik» hengende fra en lyktestolpe utenfor Julias hus. Men når de senere oppdager at noen har skåret ned liket, og finner en beskjed om at lykten er reservert for et annet lik, utvikler det hele seg snart mer uhyggelig.

Medvirkende
 Ingerid Vardund ... Julia Tinnberg
 Kaare Kroppan ... Markus Høyang
 Stein Grieg Halvorsen ... Førstebetjent Trond Reinskau
 Knut Risan ... Adrian Brein
 Katja Medbøe ... Heddy Rian
 Johan Kjellsberg ... Klaus Tornøe
 Gøril Havrevold ... Barbro Damstedt
 Tom Tellefsen ... Roar Våde
 Pål Skjønberg ... Laurits Malling
 Sidsel Sellæg ... Jorunn Malling
 Edith Ranum ... Fortelleren

Referanser
 

Norske kriminalhørespill
Hørespill på NRK Radio
Norske hørespill fra 1980-årene